"The Open Road," novi album Johna Hiatta
U jedanaest pjesama 57-godišnjeg Johna Hiatta - rock, country, blues gitarista i pijanista i kantautora rodom iz Indianapolisa - putova
<!-- IMAGE --> Pogled na život, u retrovizoru, bila je inspiracija za 11 novih Hiattovih pjesama. Na albumu rocka, s izravnošću bluesa, Hiatt na život gleda iskusnim očima. Njegov devetnaesti studijski - “On the Road” (New West) – privlačna je razglednica s autoputa... “Stisnuta glava i Mardi Gras ogrlica vise s krvarećeg retrovizora / budnim okom prati cestu jer nikad se ne zna kamo taj kujin sin namjerava... Otvorena cesta, na koju beznadni dolaze da vide postoji li još uvijek nada / Jedan po jedan, svoje terete donose i ostavljaju ih tamo gdje hobo svoje snove sprema / On the open road, on the open road...” Jedan od najperceptivnijih i najoštroumnijih kantautora rocka zadnjih 40 godina, Hiatt nikad nije okolišao pa i na svoj zadnji album unosi veliku dozu pronicljivosti i zajedljivog humora. I pokazuje svoje talente pisca i glazbenika, u rock pjesmama sa snažnim nabojem bluesa. Klasični Hiatt! Iako je “On the Road” prva s istoimenog albuma, ovo Hiattovo glazbeno putovanje počinje zapravo sa skladbom “Haulin,” drugom albuma, o čežnji i pustim snovima... Skladbe Johna Hiatta uvrštavali su u svoje repertoare mnogi i razni glazbenici, od Bonnie Raitt i Roseanne Cash i Joan Baez do Willieja Nelsona, Neville Brothers, Three Dog Night, Iggyja Popa, Buddyja Guya, Erica Claptona i B. B. Kinga, te Boba Dylana. Hiatt uživa veliko poštovanje među kolegama. Jedanaest puta je nominiran za Grammyja, dobitnik je nagrade Americana Music Association za životno djelo, za pisanje i skladanje, a uvršten je i u nešvilski Songwriters Hall of Fame. U skladbi pod naslovom “Homeland,” na upravo izdanom “On the Road,” Hiatt priznaje svoj dug onima koji su došli prije njega; u baladi “Go Down Swingin,” u stilu kasnijeg Dylana, govori o svojim temeljnim vrijednostima; i otkriva svoje slabosti u skladbi “Like A Freight Train,” Poput teretnog vlaka... U jedanaest pjesama 57-godišnjeg Johna Hiatta, rock, country, blues gitarista i pijanista i kantautora rodom iz Indianapolisa, putovanje je, na albumu “On the Road,” važnije, naravno, nego destinacija. Makar motor povremeno gubi snagu, makar bude “mrtvih uglova.” Kajanja su mnoga, ali nada je puno veća. Odredište nikada nije niti dom iako sa “Carry You Back Home” Hiattov album završava...